Държавен вестник, бр. 16, 2026 г., стр. 74

СТР.  74	
Д Ъ Р Ж А В Е Н  В Е С Т Н И К 	
БРОЙ  16
2.2.5.2. установяване на травматични ув­
реждания по костите и определяне на тяхната 
прижизненост; 
2.2.5.3. установяване на болестни процеси, 
засягащи скелетната система;
2.2.5.4. определяне давност на смъртта; 
2.2.5.5. определяне причина за смъртта и 
други. 
2.2.6. Съдебномедицинско външно изслед­
ване на труп (или трупни части) се извършва 
от съдебен лекар и/или от лекар специализант, 
или лекар без специалност под наблюдението, 
контрола и ръководството на съдебен лекар с 
цел установяване и документиране на позата 
на трупа, неговото облекло, специфични сле­
ди по трупа, външни наранявания по трупа, 
трупни изменения и др.
2.2.7. Съдебномедицинско изследване на 
труп с напреднало трупно разложение е изслед­
ване на труп с късни трупни изменения, при 
който е започнало трупно гниене (биологичен 
процес, при който става разлагане на сложни­
те органични съединения до по-прости, под 
влияние на микроорганизми) и/или същият е 
населен от насекоми – некрофаги, при което от 
трупа се отделя зловонна миризма и телесни 
течности. Напредналото трупно разложение 
изисква специални мерки при транспорт, 
съхранение и аутопсия на трупа. Освен това, 
в зависимост от степента на напредване на 
гнилостните процеси може да затрудни или 
възпрепятства съдебномедицинската диагно­
стика в пълен обем. 
2.2.8. Хистологично изследване на нек­
ропсия (некропсичен материал) е вид хисто­
логично (микроскопско) изследване на тъкани 
или части от органи, взети при необходимост 
от труп по време на аутопсия, като допълва 
съдебномедицинската аутопсия.
2.2.9. Цитологично изследване – микрос­
копско изследване с цел откриване на специ­
фични клетки в биологични материали, иззети 
по време на съдебномедицинско изследване на 
трупове. Цитологичното изследване допълва 
съдебномедицинското изследване на труп.
2.2.10. Имунохроматографски тестове се 
използват за качествена детекция на различни 
субстанции в телесни течности или обтривки 
и представляват допълнение към съдебноме­
дицинско изследване на труп. В зависимост 
от характеристиката на конкретния вид иму­
нохроматографски тестове е възможно да се 
наложи резултатите да бъдат потвърдени чрез 
метод с по-висока доказателствена сила.
2.2.11. Балсамиране на човешки трупове – 
лекарите по съдебна медицина могат да из­
вършват и балсамиране на човешки труп. 
Балсамацията задължително се документира, 
като се посочват методът на балсамацията, 
съставът на балсамиращата течност, резул­
татът от балсамацията и името на съдебния 
лекар, който я е извършил. Балсамацията не 
е задължително да се извършва в лечебно 
заведение. 
2.3. Дейности, изискващи допълнителна 
квалификация и интердисциплинарни дейнос­
ти, които се извършват в структури по съдебна 
медицина – извършват се в интердисципли­
нарно взаимодействие с други медицински и 
немедицински специалисти:
2.3.1. Съдебномедицинското изследване 
чрез метода на фрагментния ДНК анализ (про­
филиране) представлява високоспециализира­
на приложна медицинска дейност, извършвана 
от биолог и съдебен лекар. ДНК изследването 
е метод за генетичен анализ на биологични 
материали с цел персонална идентификация, 
сравнителен анализ на биологични следи по 
веществени доказателства и др.
2.3.2. Химико-токсикологично изследване –
установяване (количествено и качествено) на 
химични субстанции (наркотични и психо­
тропни вещества, токсични вещества и други), 
както и тяхната интерпретация във връзка с 
прижизнени и послесмъртни процеси в тялото.
2.3.3. Съдебномедицински постмортални 
образни изследвания – рентгенови, компю­
търно-томографски, магнитнорезонансни, 
ултрасонографски и други образни изследва­
ния на трупове и трупни части, съчетани и с 
повърхностно сканиране с цел установяване 
и обективно документиране на промени от 
значение за отговора на поставените въпро­
си, както и подпомагащи извършването на 
аутопсия.
2.3.4. Съдебно-ентомологично изследване –
изследване за наличието на трупни насеко­
ми (членестоноги) на местопроизшествието 
и по трупни останки с цел установяване на 
давност на смъртта, наличие на химически 
субстанции, генетичен материал, географска 
локация, изследване за наличието на насекоми 
при живи лица и др.
2.3.5. Други изследвания, при провеждане­
то на които могат да участват медицински и 
немедицински специалисти – лекар по ден­
тална медицина, ветеринарен лекар, инженер, 
трасолог и др. 
2.4. Основни общи насоки и изисквания при 
извършване на съдебномедицинската дейност:
2.4.1. Всички посочени в т. 2.1, 2.2 и 2.3 
съдебномедицински изследвания и дейности 
могат да се използват при изготвяне на съ­
дебни експертизи. 
2.4.2. При осъществяване на всички съ­
дебномедицински изследвания и дейности се 
извършва пълно, детайлно, обективно, разби­
раемо и терминологично точно и ясно писмено 
документиране на съобщените предварителни 
сведения, установените находки, получените 
резултати от изследвания, направените изводи 
и други важни обстоятелства. Документира­
нето се извършва в зависимост от вида на 
съдебномедицинската дейност.